钦定古今图书集成/方舆汇编/职方典/第1171卷 > 《安州老人食蜜歌》苏轼
## 钦定古今图书集成/方舆汇编/职方典/第1171卷 > 《安州老人食蜜歌》苏轼

“安州老人心似铁，老人心肝小儿舌。不食五榖惟食
蜜，笑指蜜蜂作檀越。蜜中有诗人不知，千花百草争
含姿。老人咀嚼时一吐，还引世间痴小儿。小儿得诗
如得蜜，蜜中有味治百疾。正当狂走捉风时，一笑看
诗百忧失。东坡先生取人廉，几人相欢几人嫌。恰似
饮茶甘苦杂，不如食蜜中边甜。因君寄与双龙饼，镜”
空一照双龙影。三吴六月水如汤，老人心似双龙井。